અમદાવાદ: નવરંગપુરાની દર્શન સોસાયટીમાં રહેતા અને ભાજપના કોષાધ્યક્ષ સુરેન્દ્ર પટેલના વેવાઈ રસિકભાઈ મહેતાની હત્યા અને કારની ચોરીના મામલે હાલ જેલમાં બંધ જૂના ઘરઘાટીએ ‌ટીપ આપી હોવાની શંકા પોલીસને લાગી રહી છે. રાત્રે નવ વાગ્યે બંગલામાં મોબાઈલ ફોન પર વાતચીત કરતાં કરતાં એક શખસ પ્રવેશતો નજરે પડે છે, જેથી પોલીસે તે સમયે કયા નંબર આસપાસના વિસ્તારમાં એક્ટિવ હતા તે નંબરોની તપાસ હાથ ધરી છે.